趙君琰

趙載（），原名趙君琰，明武宗御赐名为趙載，字文載，號北崖，山西平陽府絳州垣曲縣人，□籍，明朝政治人物。

 生平 
正德二年（1507年）丁卯科山西鄉試第六十四名舉人。三年丁父憂，正德六年（1511年）中式辛未科會試第一百一十七名，登第三甲第八十二名進士。都察院觀政，丁继母衛氏憂，服闋，九年授户部雲南司主事，监督收放南新等谷仓粮，八年奉命监管臨清商税。正德十四年四月以过家后期，复失禁戢，致运卒有斗死者，被下狱，赎杖还职。历升廣西司员外郎、广东司郎中，督漕運，上疏极言漕政利病。嘉靖二年（1523年）二月升陕西右参议、分守商洛道。吐鲁番侵夺哈密为边患，经总督杨一清举荐，四年五月升陕西按察司副使、整饬肃州地方兵备、抚治番夷兼管永昌等九卫所，实行开垦屯田、安边足食之计，七年十二月升左参政，仍管肃州兵备事。九年九月接替唐澤任都察院右佥都御史、巡抚甘肃，十四年十一月升南京都察院右副都御史、提督操江，十五年八月巡按御史王绅弹劾其前任甘肃巡抚時贪污，令回籍听勘。二十二年十月二十五日卒，享年六十二，賜祭葬。所著有《都府奏议》及《忠贞録》、《忠节祠集》诸书《山西通志》：赵载，初名君琰，正徳辛未登进士第，赐今名，因字文载，垣曲县人。初官戸部主事，歴员外、郎中，奉命督漕运，抗疏言漕政利病。擢陜西参议、分守商洛道，削平叛冦，赐白金文绮。㑹土鲁番侵哈密，为边郡害，总督杨一清以副使荐备兵甘凉，廷议掩击为便，载请仿赵充国故事，乃兴屯练兵，开盐召商，士马饱腾，所向克捷，番约蘓穆尔与特黙格等各率其衆来降。迁参政，仍备兵其地，擢佥都御史、巡抚甘肃，数年政教修明，威声逺播，异域相率讋伏。晋南京右副都御史、提督操江，濒行条列边务十二事，为忌者所中，事白，寻卒，遣官谕祭，治其墓，荫子入监。所著有《都府奏议》及《忠贞録》、《忠节祠集》诸书。。

 家族 
曾伯祖，国初封南雄侯。曾祖趙朗，登洪武初乙丑进士，为监察御史，廵按北平，以风裁著称；祖父趙信，弗仕；父趙鼐，号澹斋，以子贵赠奉政大夫户部郎中。母普氏；繼母衛氏，俱贈宜人。

参考文献
嚴嵩《明故嘉议大夫南京都察院右副都御史赵公神道碑》
《明故南京都察院右副都御史北崖赵公墓志铭》赐进土第光禄大夫柱国少保兼太子太傅吏部尚书文渊阁大学士知制诰经筵事国史会典总裁灵宝許讚撰赐进士第、资德大夫正治上卿都察院左都御史前南京刑部尚书吴江周用书赐进士出身通议大夫掌詹事府事吏部左侍郎兼翰林院学士经筵日讲官纂修玉牒会典副总载华亭孙承恩篆

Category:正德二年丁卯科山西鄉試舉人
Category:趙姓
Category:垣曲人
Category:明朝户部主事
Category:明朝户部员外郎
Category:明朝户部郎中
Category:明朝陕西布政使司參議
Category:明朝陕西按察司副使
Category:明朝陕西布政使司參政
Category:明朝甘肅巡撫
Category:明朝提督操江御史